في اليوم الحر، ممكن يكون صعب نعرف نعمل ايه عشان نحس بالراحة.
اللعب في المية طريقة تخلينا نحس بالبرودة. اخد حمام بارد او دش ممكن يحسسك بالراحة جدا في اليوم الحر.
كمان مهم جدا نشرب مية. لو حسيت بالعطش، لازم تشرب مية على طول. في الايام الحارة، ممكن تخسر حوالي 16 كوباية مية في اليوم الواحد، فكتير من الدكاترة بينصحوا انك تحاول تشرب على الاقل الكمية دي كل يوم. خلط شوية عصير فواكه في الميه طريقة حلوة تساعدك تشرب كمية مية كتير.
الاكل اللي بناكله كمان بيفرق في احساسنا بالحر. الاكل البارد، زي الايس كريم والمشروبات اللي فيها تلج، ممكن تبرد جسمنا. لكن، اكل الاكل الحار بيخلي جسمنا اسخن.
الهدوم اللي بنلبسها ممكن تساعدنا نحس بالبرودة برضه. الهدوم الفاتحة والخفيفة بتحسسنا بالبرودة في الشمس اكتر من الهدوم الغامقة والتقيلة. الهدوم الواسعة اريح في الحر من الهدوم الضيقة.
مع ان الجري في عز الحر مش صحي، ده مش معناه ان اليوم الحر مش ممتع! ممكن تقرا قصص في اوضتك. كمان ممكن ترسم او تلون من غير ما تحرك جسمك كتير. دي بس كام حاجة من حاجات كتير ممتعة ممكن تعملها في اليوم الحر.
ايه الفكرة الرئيسية في النص؟
اليوم الحر ممتع. التسلية في الايام الحارة. مش عارفين نعمل ايه في اليوم الحر. في حاجات كتير نعملها عشان نحس بالراحة في اليوم الحر.